Ole Gustav Barman

Ole Gustav Barman (1853–1938) var en norsk prest og politiker (Venstre).Vilhelm Haffner: Stortinget og statsrådet 1915–1945, bind 1, Oslo 1949, side 106–107.

 Bakgrunn 
Barmans foreldre var presten Ole Barman (1816–1914) og Grethe Elisabeth Mørk (1836–1889). Han vokste opp i Sunnylven og Haram der faren var sogneprest. Han var gift med Karoline Mathilde Lind (1868-1893) fra Andenes og deretter med Ellen Aagot Bærøe fra Oslo. Ole Gregor Liljedahl Barman var hans nevø. 

Ole Gustav Barman tok telegrafeksamen i 1874 og var tilsatt i telegrafverket til 1885. Han studerte samtidig og ble cand. theol. i 1887. Han var en periode til sjøs før han ble prest.

 Virke 
Han var blant annet sjømannsprest i Pensacola og Quebec (som ble drevet under ett, presten vekslet mellom de to stasjonene etter årstidene) 1888-1894, i Pernambuco, og i London fra 1894 til 1904. Han var sogneprest i Skjervøy 1904–10, prost i Tromsø prosti 1906–09, sogneprest i Ålesund 1909–11, prost i Nordre Sunnmøre 1911–16 og sogneprest i Skjeberg 1916–28. Det ble samlet inn penger i kirken i Haram da Barman skulle reise ut som sjømannsprest. 

Barman representerte Ålesund og Molde bykrets på Stortinget 1916–18, og møtte fra 1914 som suppleant for sosialminister Kristian Friis Petersen. I varaperioden møtte han i justiskomite nr.1, mens han i 1916–18 var medlem av Lagtinget, kirkekomiteen og valgkomiteen.NSD Samfunnsveven, politikerbiografier  lest på nett 24.2.13.Lampe, J.F. (1895): Bergens Stifts Biskoper og Præster efter Reformationen. Redigert av D. Thrap. Kristiania: Cammermeyer.

I 1903–04 reiste han på oppdrag fra Sjømannsmisjonen til mange europeiske havner for å studere norske sjøfolks vilkår på fremmede lands skip. En rapport om dette ble trykt i Sjøfartskontorets årbok for 1906. Barman var med i en departemental komite som utarbeidet framlegg til lov om sjømenn.

Han var medlem av Ålesund bystyre fra 1914 til 1916. Han var ridder av St. Olavs Orden fra 1904.

 Referanser 

 Eksterne lenker 


Kategori:Stortingsrepresentanter fra Venstre
Kategori:Stortingsrepresentanter for Ålesund og Molde
Kategori:Stortingsrepresentanter 1913–1915
Kategori:Stortingsrepresentanter 1916–1918
Kategori:Lokalpolitikere i Ålesund
Kategori:Venstre-politikere i Møre og Romsdal
Kategori:Norske lutherske prester
Kategori:Riddere av St. Olavs Orden
Kategori:Personer fra Drammen kommune
Kategori:Personer fra Haram kommune